בן שמעון: "מחנה האימון מתקדם בצורה מעולה"
מ.ס אשדוד עורכת מחנה אימון בנוף הגליל, שיסתיים בשישי. המאמן רן בן שמעון התייחס למחנה ולמטרות. מחר, חמישי, תערוך אשדוד משחק אימון מול עכו.
קבוצת מ.ס אשדוד נמצאת עד שישי במחנה אימונים לקראת העונה הבאה. המאמן רן בן שמעון התייחס למחנה ולמטרות לאחר משחק האימון מול סכנין בשלישי, בו ניצחה הקבוצה 1:2.
רן בן שמעון: "מחנה האימון בנוף הגליל מתקדם בצורה מעולה, המלון יוצא מגדרו כדי לארח אותנו יפה. במסגרת האפשרויות שיש לנו זה באמת המקסימום שאפשר לעשות, אבל המקסימום הזה הוא הרבה בשבילנו. גם שלושת הימים הראשונים וגם המשחק מול סכנין הלכו בצורה טובה, זו רק ההתחלה, הרבה מאוד צעירים, אווירה טובה כמו שאנחנו אוהבים, חיבור טוב של הצוות, בסה"כ נהנים ועובדים קשה".
מחנה האימונים החל כאמור ביום ראשון ויסתיים ביום שישי, הצוות המקצועי בנה תוכנית אימונים מקצועית הכוללת גם פעילויות לגיבוש הקבוצה כולה כדי ליצור קבוצה טובה יותר, חזקה יותר ומגובשת שתמשיך את הדרך שהתחלנו בסוף העונה שהייתה. מחר תערוך אשדוד משחק אימון מול עכו מהלאומית.